फाइनेंस मिनिस्‍टर अरुण जेटली का यह बजट गरीबों और किसानों को बेशक राहत देने वाला हो, लेकिन वेतनभोगी वर्ग को खुश होने के लिए इसमें शायद ही कोई कारण है। पहली बार घर खरीदने जा रहे कम इनकम वालों और अपना बिजनेस करने वाले उन लोगों के लिए भले ही इसमें कई घोषणाएं की गई हैं, जो अभी तक एचआरए के दायरे में नहीं आते थे। हालांकि, इन घोषणाओं से उन्‍हें मिलने वाली राहत भी नाकाफी है। ऐसे में यहां जो सवाल सबके जेहन में कौंध रहा है, वह यह है कि अब जबकि सरकार ने पहली बार घर खरीदने वालों को कुछ राहत देने की घोषणा कर दी है। ऐसे में उनके लिए अब अपना घर खरीदना अच्‍छा होगा या फिर किराये पर रहना।